paragraph_text: Držala je izlaganja na 194 znanstvena i stručna skupa u Hrvatskoj i u inozemstvu (Australija, Austrija, Mađarska, Poljska, Češka, Slovačka, Italija, Rumunjska, Bugarska, Slovenija, Vojvodina, Bosna i Hercegovina). Održala je petnaestak pozvanih predavanja nastavnicima i učiteljima hrvatskoga jezika u dijaspori i u Hrvatskoj. Još je održala 210 javnih predavanja u domovini i dijaspori (Njemačka, Austrija, Mađarska, Slovačka, Slovenija, Vojvodina, Crna Gora, Bosna i Hercegovina).